
Compartimentul Urbanism și 

Amenajarea Teritoriului

Nr. 18007 din 18.11.2025
RAPORT DE SPECIALITATE

referitor la proiectul de hotărâre privind aprobarea Planului Urbanistic Zonal (PUZ) –  „Construcție Hangare - județul Ilfov, comuna Cornetu, Tarlaua 10, parcela 28/6, nr. cad. 57958, cu suprafața de 3808 mp”
Prin proiectul de hotărâre prezentat de inițiator, se propune aprobarea Planului Urbanistic Zonal (PUZ) –  „Construcție Hangare - județul Ilfov, comuna Cornetu, Tarla 10, parcela 28/6, nr. cad. 57958, cu suprafața de 3808 mp'', beneficiar fiind S.C. REX SOFTWARE S.R.L.
Documentația depusă a fost analizată de către Compartimentul Urbanism și Amenajarea Teritoriului din cadrul Primăriei Comunei Cornetu, județul Ilfov.

Dosarul este alcătuit din Planul de acțiune în vederea implementării investițiilor propuse, precum și documentația structurată în piese scrise şi desenate; aceasta respectă prevederile art. 18 din Normele Metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul ministrului dezvoltării regionale și administrației publice nr. 233 din 26 februarie 2016, cu modificările și completările ulterioare.
A fost emis Avizul de oportunitate nr. 18817 din 14.01.2025 de către Primăria comunei Cornetu, județul Ilfov
La dosar se regăsește Avizul FAVORABIL Direcției Generale Arhitect Șef din cadrul Consiliului Județean Ilfov nr. 26329 din 18.09.2025 pentru PUZ - Introducere în intravilan în vederea construirii de hangare, pentru imobilul amplasat în județul Ilfov, comuna Cornetu, tarlaua 10, parcela 28/6, nr. cadastral 57958, cu suprafața de 3808 mp.

De asemenea, publicul a fost informat cu privire la reglementarea și zonificarea funcțională a terenului situate în comuna Cornetu, Tarlaua 10, parcela 28/6, nr. cad. 57958, jud. Ilfov. PUZ urmărește reglementarea dezvoltarea unei zone specializate pentru gararea și întreținerea aeronavelor de mici dimensiuni.  Conform PUG Cornetu, terenul se află în extravilan.
Conform propunerii, se au în vedere

ZONA ID – industrie și depozitare (construcții pentru garare și întreținere mijloace de transport aerian și servicii anexea ferente)

ZONA SP1 – Spații verzi amenagate conform Legii nr. 24/2007

ZONA Cr – Căi de comunicații

Nu au fost transmise observații și propuneri.

Informarea şi consultarea publicului în etapa aprobării fiecărei categorii de plan în parte s-a făcut conform Legii nr. 52/2003 privind transparenţa decizională în administraţia publică, cu completările ulterioare, Legii nr. 544/2001 privind liberul acces la informaţiile de interes public, cu modificările şi completările ulterioare și Ordinului ministrului Dezvoltării Regionale și Turismului nr. 2.701 din 30 decembrie 2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, cu modificările și completările ulterioare.
Din analiza celor prezentate anterior, rezultă faptul că Planul urbanistic zonal (P.U.Z.) - „Construcție Hangare - județul Ilfov, comuna Cornetu, Tarlaua 10, parcela 28/6, nr. cad. 57958, cu suprafața de 3808 mp” supus aprobării Consiliului Local al Comunei Cornetu, județul Ilfov cuprinde reglementări specifice detaliate pentru zona studiată, conform prevederilor legii, structurate în piese scrise şi desenate și respectă prevederile art. 18 din Normele Metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul ministrului dezvoltării regionale și administrației publice nr. 233 din 26 februarie 2016, cu modificările și completările ulterioare.

Planul de urbanism zonal este elaborate în format analog şi digital (piese scrise şi desenate) pe suport topografic actualizat, realizat în sistem de proiecţie stereografică 1970, în conformitate cu specificaţiile tehnice prevăzute în Anexa nr. 5 la Normele Metodologice.
În consecinţă, având în vedere argumentele prezentate în raport, considerăm că este necesară, oportună şi legală aprobarea proiectului de hotărâre, de către Consiliului Local al comunei Cornetu, judeţul Ilfov, în forma prezentată de către inițiator.

COMPARTIMENTUL URBANISM ȘI AMENAJAREA TERITORIULUI
� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.

